Pasi ja Anssi

Pasi ja Anssi on suomalainen vuonna 2017 YouTube-palvelussa toimintansa aloittanut, kahden musiikintuottajan perustama, yhtye.

Pasi ja Anssi tutustuivat toisiinsa opiskellessaan kaupallista musiikkia ja digitaalisen musiikin käsittelyä Pirkanmaan ammattikorkeakoulussa vuonna 2004. Vaikka he työstivät jo tuolloin elektronista musiikkia yhdessä, opintojen jälkeen molemmat suuntasivat omille teilleen. Seuraavan kymmenen vuoden sisällä Pasi työskenteli muun muassa kiertuemanagerina ja kitarateknikkona ympäri Suomea, kun Anssi taasen tuotti musiikkia Tampereella. 

Vuonna 2017 ajatus duosta syntyi uudelleen kohtaamisen myötä. Pasi ja Anssi perustivat Saumaa Records -yhtiön kahden muun tuottajan, Mikael Forsbyn ja Jaakko Kääriäisen, kanssa. 

Pasi ja Anssin ensimmäinen kappale oli ”Kakkuu Järvellä”, joka julkaistiin vuonna 2017. Kappale on myynyt tuplaplatinaa suoratoistopalvelu Spotifyssä.  Samana vuonna julkaistiin niin ikään tuplaplatinaa myynyt kappale "Tää On Se Maa".  Vuonna 2018 julkaistiin platinaa myynyt kappale "Mahtava peräsin ja pulleat purjeet".  Samana vuonna julkaistiin myös kultaa myynyt "iPanema".  Vuonna 2019 julkaistiin platinasingle "Tilttiin".  Vuonna 2020 kokoonpano julkaisi Ilkka Vainion ja Levi-Äijän kanssa kappaleen nimeltään Pohjolan pidot, joka on uudelleen tehty versio Ilkka Vainion isän, Juha Vainion samannimisestä kappaleesta. Samana vuonna duo julkaisi platinarajan rikkoneen singlen "Maailman onnellisin maa". 

Lokakuussa 2023 Pasi ja Anssi saavutti 50 miljoonan kuuntelukerran merkkipaalun.

Diskografia

Singlet 
 ”Kakkuu Järvellä” (feat. Portion Boys) (2017)
 ”Tää On Se Maa” (2017)
 ”AaPee” (2018)
 ”Mahtava peräsin ja pulleat purjeet” (feat. Jaakko Laitinen) (2018)
 ”iPanema” (2018)
 ”Kyntömies” (feat. STIG) (2018)
 ”Kontti kunnossa” (feat KARU) (2019)
 ”Tilttiin” (2019)
 ”Raketti-Paketti” (2019)
 ”Pohjolan pidot” (feat. Ilkka Vainio ja Levi-Äijä) (2020)
 ”Jasmin” (2020)
 ”Maailman onnellisin maa” (2020)
 ”Peter Pohjoinen” (2020)
 ”Hölkälle” (HesaÄijä & Pasi ja Anssi) (2021)
 ”Komiat pärjää aina” (2021)
 "Bambina (WTF)" (2022)
 "Lippu salkoon" (2022)
 "Marraskuu" (2022)
 "Kutsumusammatti" (2023)
 "Tyttöni mun" (2023)

Vierailut
 ”YsäriBoi” – DJ Oku Luukkainen Feat. Portion Boys (2018)
 ”Päivit Tua Menee” – Portion Boys (2019)
 ”Kesälahti” – DJ Oku Luukkainen Feat. Portion Boys (2020)
 ”Noin vuorokauden mittainen taivas” – Faija (2020)

Lähteet

Aiheesta muualla 
 Pasi ja Anssi -yhtyeen YouTube kanava
 Pasi ja Anssi -yhtyeen Spotifyssä

Suomalaiset huumoriyhtyeet